**ПОЛИТИКА НА ПРОЗРАЧНОСТ**

**Обща информация**

Считано от 25 май 2018 г. влезе сила Регламент (ЕС) 2016/679 (General Data Protection Regulation - GDPR) на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните).

Регламентът урежда правата и задълженията по защита на личните данни на физическите лица от всички държави членки на ЕС.

Община Елхово в качеството си на администратор на лични данни по смисъла на чл. 4, ал. 7 от Регламента (ЕС) 2016/679 осъществява дейността по събиране, обработване и съхранение на лични данни в съответствие с Регламент (ЕС) 2016/679 и Закона за защита на личните данни.

Община Елхово уважава и зачита личния живот на гражданите и в тази връзка Политиката относно защитата на физическите лица по отношение на обработката на личните данни е съобразена с всички нормативни изисквания.

**Цели на обработването, за които са предназначени личните данни**

Община Елхово събира, обработва и съхранява Вашите лични данни въз основа на нормативно установени задължения и/или в изпълнението на задачи от обществен интерес и в съответствие с чл. 6, ал. 1 от Регламент 2016/679. Информацията не се използва повторно за цели, несъвместими с първоначалните.

 **Право на достъп**

Всеки гражданин има право на достъп до своите лични данни като може да изисква и получава информация за тяхното обработване.
Предоставянето на достъп до информацията за обработването на Вашите лични данни е безплатно, като община Елхово си запазва правото да наложи административна такса, в случай на повторяемост или прекомерност на исканията.

Лицето, искащо достъп трябва да се идентифицира с официален документ за самоличност.

**Коригиране, изтриване („да бъдеш забравен“) и ограничаване обработването на данни**

Вие имате право да коригирате личните си данни при установяване на неточност, както и право на възражение за обработване на Вашите лични данни.
Вие имате право да поискате от община Елхово изтриване на личните Ви данни, когато е налице някое от посочените основания:

* Личните данни повече не са необходими за целите, за които са били събирани или обработвани по друг начин в случаите когато нормативен акт не налага тяхното срочно съхранение;
* При оттегляне на съгласието си в случаите, когато нормативен акт не налага тяхното срочно съхранение;
* Вие възразите срещу обработването на свързаните с Вас лични данни и не е на лице законово основание за тяхното обработване;
* Личните данни трябва да бъдат изтрити с цел спазването на правно задължение по правото на ЕС или правото на държава членка, което се прилага спрямо община Елхово.

Община Елхово няма основание да заличава лични данни, които са нормативно определени и следва да се съхраняват в законовите срокове.

**Правно основание за обработването**

Община Елхово събира личните данни за конкретни, легитимни цели и те не се обработват по-нататък по начин несъвместим с тези цели.

* Административните услуги, които предлагаме изискват обработване и съхранение на лични данни, които са минимизирани. Тези данни са необходими, за да бъде обработена и изпълнена съответната услуга според нормативната уредба на Република България и Европейския Съюз.
* Можете да откажете да предоставите личната си информация, на която и да е от услугите предоставяни от Община Елхово. В този случай може да се окаже, че Община Елхово не е в състояние да ви предостави съответната услуга.
* Община Елхово няма да продава, отдава, търгува с всякаква лична информация, получена от посетители, с изключение на случаи, че това разкриване се изисква от закона и/или ако е получено предварително Вашето съгласие за това.

**Срокове за съхранение на личните данни**

Многообразието от услуги и дейности, които община Елхово  предоставя, изисква и различен срок за съхранение на лични данни на хартиен/електронен носител, чиито критерии са определени от нормативната уредба в страната, а за останалите е приложима Номенклатурата на делата със срокове на съхранение на Община Елхово .

**Получатели или категории получатели на лични данни**

Община Елхово  предоставя лични данни на определени категории получатели извън организацията:

* На публични органи (Национална агенция по приходите, Национален осигурителен институт, Министерство на Вътрешните работи, органи на съдебната власт, контролни органи, органи на местното самоуправление и т.н.)
* На обработващ лични данни (физическо или юридическо лице, което обработва личните данни от името на община Елхово и по негово нареждане или възлагане).
* Възможно е да споделяме с трети страни определени порции обобщена, нелична информация. Подобна информация по никакъв начин не Ви идентифицира поотделно.
* Възможно е да предоставим връзки (чрез банери, линкове и др.) към сайтове на трети лица. Не е изключено тяхното съдържание да изглежда като част от нашия сайт, но то всъщност се предоставя от трети лица, ние нямаме контрол върху него и не носим отговорност за информацията, която предоставяте на тези сайтове. Препоръчваме Ви да се запознаете с политиката за защита на личните данни на тези сайтове преди да предоставите каквато и да е Ваша лична информация.

**Принципи при събирането, обработването и съхраняването**

При обработката, събирането и съхраняването на лични данни, община Елхово се ръководи от следните принципи:

* Законосъобразност, добросъвестност и прозрачност;
* Съотносимост с целите на обработка и свеждане до минимум на събираните данни;
* Ограничение на целите на обработване;
* Точност и актуалност на данните;
* Ограничаване срока на съхранение на документи с лични данни;
* Цялостност и поверителност на обработването и гарантиране на подходящо ниво на сигурност на личните данни.

Община Елхово чрез своите администратори и упълномощен персонал е предприела необходимите мерки за защита на личните Ви данни в максимална степен. Служителите, обработващи данните са задължени да третират информацията като конфиденциална. По този начин се стараем да гарантираме сигурността на Вашите лични данни обработвани в община Елхово.